open-index/open-wikipedia-markdown huggingface dataset:
கொங்கணி திரைப்படத்துறை

**கொங்கணி திரைப்படத்துறை** (Konkani cinema) என்பது இந்தியத் திரைப்படத்துறையில் கொங்கணி மொழியில் தயாரிக்கப்படும் திரைப்படங்களைக் குறிக்கிறது. இந்திய மாநிலங்களான கோவா, மகாராட்டிரம், கருநாடகம் ஆகிய மாநிலங்களில் கொங்கணி திரைப்படங்கள் தயாரிக்கப்படுகின்றன.

முதல் முழு நீள கொங்கனி படம் 1949 இல் ஜிஎம்பி ரோட்ரிக்ஸ் தயாரித்த 'சுகி கோன்' என்ற திரைப்படம் ஆகும், ஆனால் அது வெளியிடப்படவில்லை. *மோகச்சோ அன்வதோ* என்ற முதல் கொங்கணி படம் 1950ஆம் ஆண்டின் ஏப்ரல் 24ஆம் தேதியில் வெளியானது. இதை ஜெர்ரி பிராகன்சா என்பவர் தயாரித்து இயக்கியிருந்தார்.  எனவே, இந்த நாளை கொங்கணி திரைப்பட நாளாக திரைத்துறையினர் கொண்டாடுகின்றனர்.

2009ஆம் ஆண்டின் சிறந்த திரைப்படங்களின் வரிசையில் தி மேன் பியாண்டு தி பிரிட்ஜ் என்ற கொங்கணி மொழிப் படமும் சேர்க்கப்பட்டது. சிறந்த கொங்கணி திரைப்படத்துக்கு மத்திய அரசு ஆண்டுதோறும் விருது வழங்குகிறது. இது வரை வெளியாகியுள்ள கொங்கணி படங்களில் பெருவெற்றி பெற்றது ஓ மரியா என்ற திரைப்படம். இதை ராஜேந்திர தாலக் என்பவர் இயக்கினார்.

## மேற்கோள்கள்

பகுப்பு:இந்தியத் திரைப்படத்துறை
வாஸ்கோட காமா வேளாங்கண்ணி விரைவுவண்டி

**வாஸ்கோட காமா - வேளாங்கண்ணி விரைவுவண்டி**, இந்திய இரயில்வேயினால் இயக்கப்படுகிறது. இந்த வண்டி கோவா மாநிலத்தில் உள்ள வாஸ்கோட காமாவில் இருந்து கிளம்பி, தமிழ்நாட்டில் உள்ள வேளாங்கண்ணி வரை சென்று திரும்பும்.

## வழித்தடம்

## மேலும் பார்க்க
* பல்லவன் விரைவுவண்டி
* மலைக்கோட்டை விரைவுவண்டி

பகுப்பு:கோவாவில் போக்குவரத்து
பகுப்பு:தமிழகத்தில் தொடருந்து போக்குவரத்து
திருவனந்தபுரம் - வேராவல் விரைவுவண்டி

**திருவனந்தபுரம் - வேராவல் விரைவுவண்டி**, இந்திய இரயில்வேயினால் இயக்கப்படுகிறது. இந்த வண்டி கேரளத் தலைநகரான திருவனந்தபுரத்தில் இருந்து கிளம்பி, வேராவல் வரை சென்று திரும்புகிறது.

## வழித்தடம்
இந்த வண்டி கீழுள்ள இடங்களில் நின்று செல்லும்.
* திருவனந்தபுரம் சென்ட்ரல்
* கொல்லம் சந்திப்பு
* மாவேலிக்கரை
* செங்கன்னூர்
* திருவல்லை
* கோட்டயம்
* எர்ணாகுளம் நகரம்
* ஆலுவா (ஆலவாய்)
* திருச்சூர்
* ஷொறணூர் சந்திப்பு
* பட்டாம்பி
* குற்றிபுரம்
* திரூர்
* பரப்பனங்காடி
* பரோக்கு
* கோழிக்கோடு
* கொயிலாண்டி
* வடகரை
* தலச்சேரி
* கண்ணூர்
* கண்ணபுரம்
* பய்யன்னூர்
* காஞ்ஞங்காடு
* காசரகோடு
* மங்களூர் சந்திப்பு
* பாடுபித்ரி
* உடுப்பி
* குந்தாபுரா
* பைந்தூர்
* அங்கோலா
* கார்வார்
* மட்காவ் சந்திப்பு
* கர்மாலி
* குடாள்
* ரத்தினகிரி
* கேட்
* பன்வேல் சந்திப்ப
* பிவண்டி ரோடு
* வசை ரோடு
* போய்சர்
* வாப்பி சந்திப்பு
* வல்சாடு
* நவசாரி
* சூரத்
* அங்கலேஸ்வர்
* வடோதரா சந்திப்பு
* ஆனந்து சந்திப்பு
* மணிநகர்
* அகமதுநகர் சந்திப்பு
* விரங்கம்
* சுரேந்திரநகர் சந்திப்பு
* வங்கனேர்
* ராஜ்கோட் சந்திப்பு
* பக்தி நகர்
* கோண்டால்
* நவகாட்
* ஜூனாகாத் சந்திப்பு
* கேஷோட்
* வேராவல் சந்திப்பு

## சான்றுகள்

பகுப்பு:கேரளத்தில் தொடருந்துப் போக்குவரத்து
பகுப்பு:கர்நாடகத்தில் போக்குவரத்து
பகுப்பு:கோவாவில் போக்குவரத்து
பகுப்பு:மகாராட்டிரப் போக்குவரத்து
பகுப்பு:குஜராத்தில் போக்குவரத்து
கட்டாத்தி

**திருவாத்தி**, **இறுவாட்சி** (அறிவியல் பெயர் : *Bauhinia tomentosa*), (ஆங்கில பெயர் : *Yellow Bell Orchid Tree*)   இது ஒரு பூக்கும் தாவரம் ஆகும். இத்தாவரம் இருபுற வெடிக்கனி இனத்தைச் சேர்ந்த பபேசியே என்ற குடும்ப தாவரம். இத்தாவரம் நோய் எதிர்ப்பு சக்தி கொண்ட நுண்ணுயிரியை பெற்றுள்ளது. இந்தியா, சாம்பியா, மொசாம்பிக் மற்றும் இலங்கை போன்ற நாடுகளில் காணப்படுகிறது.

இது இரண்டாகப் பிரிந்த இலைகளையும், மஞ்சள் நிறப்பூக்களையும், கரு நிறக் கட்டைகளையும் உடைய மரமாகும். இதன் இலை, மொட்டு, பூ, பிஞ்சு, காய் ஆகிய அனைத்து உறுப்புகளும் மருத்துவப் பயனுடையவை.

## சமயச் சிறப்பு

திருஆப்பாடி, திருச்சிற்றேமம், திருச்செங்காட்டங்குடி முதலிய சிவன் திருக்கோயில்களில் காட்டாத்தி தலமரமாக உள்ளது.

## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
பகுப்பு:தமிழ்நாட்டின் தாவரங்கள்
மெல்லிழைக் காகிதம்

**மெல்லிழைத் தாள்** அல்லது **மெல்லிழைக் காகிதம்** (*Tissue paper*) என்பது குறைந்த எடையுள்ள நேர்த்தியாக செய்யப்பட்ட ஒரு தாள் ஆகும். இது மறுசுழற்சிக்கு உட்பட்ட ஒரு காகிதக் கூழில் இருந்து தயாரிக்கப்படுகிறது.

## தன்மைகள்
உரிஞ்சும் ஆற்றல், மெலிந்த எடை, தடிப்பு, பேரளவு, வெண்மை, நீட்டம், காட்சி மற்றும் ஆறுதல் ஆகியவை குறிப்பிடத்தக்க தன்மைகள் ஆகும்.

## மேற்கோள்கள்

பகுப்பு:காகிதம்
பார்த்தலோமியோ டயஸ்

**பார்த்தலோமியோ டயஸ்** (*Bartholomew Diaz*; c. 1451&nbsp;– 29 மே 1500), போர்த்துகல் அரசகுடும்ப  பெருமானும் கடல்வழி தேடலாய்வாளரும் ஆவார். 1488ஆம் ஆண்டில் ஆபிரிக்காவின் தென்கோடி முனையைச் சுற்றிக்கொண்டு முதன்முதலாக அத்திலாந்திக்கிலிருந்து இந்தியப் பெருங்கடலை அடைந்தார். இவ்வாறு பயணித்த முதல் ஐரோப்பியராக அறியப்படுகின்றார்.

1487இல் போர்த்துகல்லின் இரண்டாம் ஜான் அரசர் டயசை கிறித்தவர்களின் பழங்கதை அரசர் பிரெசுடர் ஜான் இருந்த கிழக்கத்திய நிலப்பகுதியைக் கண்டறிந்து வருமாறு பணித்தார்.  1488இல் பார்த்தலோமியோவும் அவரது மாலுமிகளும் ஆப்பிரிக்காவின் மேற்குக் கடலோரமாகச் சென்று கொண்டிருந்தபோது புயலொன்றில் சிக்கிக் கொண்டனர். இதனால் தென்னாப்பிரிக்காவின் கடல்முனையொன்றில் இறங்க வேண்டியதாயிற்று. இந்த முனைக்கு அப்பால் செல்லவியலாது போனது. இதனால் அம்முனையை அவர்கள் "புயல்களின் முனை"  எனப் பெயரிட்டனர். போர்த்துகல் திரும்பிய அவர்களை வரவேற்ற அரசர் இது போர்த்துகேய நாடுகாண் பயணர்களுக்கான வெற்றியை நிலைநிறுத்தும்  "நன்னம்பிக்கை முனை" என மறுபெயரிட்டார். உண்மையிலேயே பிரெசுடர் ஜான் என்ற அரசர் இல்லாமையால் அவர்களால் அவரது நாட்டைக் கண்டறிய இயலவில்லை; ஆனால் அத்தலாந்திக்கிலிருந்து  இந்தியப் பெருங்கடல் சென்றடைய வழி கண்டுபிடித்திருந்தனர்; இது ஆசியாவின் பல்வேறு நிலப்பகுதிகளை கண்டறிய மிக மதிப்புள்ளதாக ஆயிற்று.

பெட்ரோ ஆல்வாரெசு காப்ரால் தலைமையில் பிரேசிலை நோக்கி  சென்ற பிறிதொரு கடற்பயணத்தில் புயலொன்றின்போது கடலிலேயே இவர் மாண்டார். இவருக்கான சிலை  தென்னாப்பிரிக்காவின் கேப் டவுனில் உள்ளது.

## மேற்சான்றுகள்

## மேலும் அறிய

* Ernst Georg Ravenstein, William Brooks Greenlee, Pero Vaz de Caminha (2010), *Bartolomeu Dias*.
## வெளி இணைப்புகள்

* 
* Catholic Encyclopedia

பகுப்பு:1450கள் பிறப்புகள்
பகுப்பு:1500 இறப்புகள்
பகுப்பு:போர்த்துக்கேய நாடுகாண் பயணிகள்
ஐவிரலி

**ஐவிரலி** (*Bryonia*) என்பது ஒரு பூக்கும் தாவரம் ஆகும். இது பூசணி போன்ற (Cucurbitaceae) வகையைக் குடும்பத்தைச் சேர்ந்தது ஆகும். இத்தாவரத்தின் பூர்வீகம் ஐரோவாசியாவாக இருந்தாலும் வடக்கு ஆப்பிரிக்கா, கேனரி தீவுகள், மற்றும் தெற்கு ஆசியா பகுதில் அமைந்துள்ள நாடுகளிலும் காணப்படுகிறது. இது ஒரு மூலிகைத் தாவரம் ஆகும்.
## படத்தொகுப்பு

File:White bryony male close 800.jpg|*ஐவிரலி* தாவரத்தின் பூ.
File:Bryonia dioica 004.JPG|*ஐவிரலி* தாவரத்தின் பழங்கள்.



## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
புளிமா

**புளிமா**  (அறிவியல் பெயர் : *BUCHANANIA AXILLARIS*), (ஆங்கில பெயர் : *Buchanan's Mango*) என்பது பூக்கும் தாவரம் ஆகும். இதன் விதைகள் மூலிகை மருந்தாகப் பயன்படுகிறது.

## மேற்கோள்கள்

பகுப்பு:மூலிகைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:பூக்கும் தாவரங்கள்
தொலை கிழக்கு

**தொலை கிழக்கு** (*Far East*) அல்லது **தூரக் கிழக்கு**  என்பது புவியியல்படி  கிழக்காசியா (வடகிழக்கு ஆசியா உட்பட), உருசியத் தொலை கிழக்கு (வடக்காசியாவின் அங்கம்), தென்கிழக்காசியாவைக் குறிக்க ஐரோப்பியர்கள் பயன்படுத்தும் சொல்லாகும். சில நேரங்களில் பொருளியல், பண்பாட்டுக் காரணங்களுக்காக தெற்கு ஆசியா நாடுகளும் இந்த வரையறையில் உட்படுத்தப்படுகின்றன.

1960களிலிருந்து, இப்பகுதி பன்னாட்டு ஊடகங்களில் *கிழக்காசியா* என்ற சொல்லே பெரும்பாலும் பயன்படுத்தப்படுகின்றது. தொலைக்கிழக்கு என்ற பயன்பாடு தற்காலத்தில் பழமையானதாகவும்  புண்படுத்துவதாகவும் இனத்தைக் குறிப்பதாகவும் கருதப்படுகின்றது. "தொலை கிழக்கு" என்பது ஐரோப்பியர் நோக்கிலிருந்து பிறந்ததாகும்; இதன்படி தென்மேற்கு ஆசியா அல்லது "மத்திய கிழக்கு நாடுகள்" "அண்மைக் கிழக்கு" எனப்படுகின்றது.

தொலைகிழக்கு என்ற சொல் 12ஆம் நூற்றாண்டிலிருந்து ஐரோப்பியர்களால் பயன்படுத்தப்படுகின்றது. இதே காரணங்களுக்காக சீன மக்கள் 19ஆவது, இருபதாம் நூற்றாண்டுகளில் மேற்கத்திய நாடுகளை *தொலை மேற்கு*  "டாய்ச்சி ()" என்றழைத்தனர்; அரபுநாடுகளுக்கு மேற்கிலிருந்து அனைத்து நாடுகளுமே தொலை மேற்கு நாடுகளாம்.

*தொலை கிழக்கு* என்ற சொல் ஐரோப்பாவிலிருந்து இவை மிகவும் கிழக்கில் உள்ளபோதும், பண்பாட்டின்படி மேற்கத்திய நாடுகளான ஆத்திரேலியா, நியூசிலாந்துக்குப் பயன்படுத்தப்படுவதில்லை.  
## ஆள்புலங்களும் மண்டலங்களும்

## காட்சியகம்

படிமம்:Shanghai Pudong.jpg|சாங்காய்,சீனா, சீன மக்கள் குடியரசு
படிமம்:Saigonskyline1.JPG| ஹோ சி மின் நகரம்,வியட்நாம்	 	 
படிமம்:Osaka City.jpg|ஒசாக்கா,ஜப்பான்	 	 
படிமம்:Yuri Vladivostok 20030804 118.jpg| விளாடிவோசுடாக்,உருசிய தொலை கிழக்கு, உருசியா	 
படிமம்:0322 Pyongyang Turm der Juche Idee Aussicht.jpg| பியொங்யாங்,கொரியா, வடகொரியா	 
படிமம்:VictoriaHarbour.jpg| ஆங்காங்,சீனா	


## இவற்றையும் காண்க

* கிழக்காசியா
* தெற்கு ஆசியா
* தென்கிழக்காசியா

## மேற்சான்றுகள்

பகுப்பு:ஆசியா
காஞ்சிபுரம் மாசாத்தன்தளீசுவரர் கோயில்

**காஞ்சிபுரம் மாசாத்தன்தளீசுவரர் கோயில் (மாசாத்தன்தளி)** என்று அறியப்பட்ட இது, காஞ்சியிலுள்ள சிவக் கோயில்களில் ஒன்றாகும். மேலும்,  இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டுள்ளது.

## இறைவர், வழிபட்டோர்
* இறைவர்: மாசாத்தன்தளீஸ்வரர்.
* வழிபட்டோர்: சாத்தனார்.

## தல வரலாறு
இறைவன் திருமாலின் மோகினி வடிவில் மயங்கியபோது தோன்றிய சாத்தனார், காஞ்சியை அடைந்து சிவலிங்கப் பிரதிட்டை செய்து வழிபட்டார். அத்தலமே மாசாத்தான்தளி எனப்பட்டது.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரம் நடுப்பகுதியில்   (பெரிய காஞ்சிபுரம் (சிவகாஞ்சி) மேலாண்டை இராசவீதி எனப்படும் மேற்கு இராசவீதியில் வணிப வைசியர் தர்ம பரிபாலன சத்திரத்தையொட்டியுள்ள மண்டபத்தில் உள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து காஞ்சி கச்சபேசுவரர் கோயில் வழியாக காஞ்சி சங்கர மடம் செல்லும் வழியில்,  இக்கோவில் அமைக்கப்பட்டுள்ளது.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
விழுந்தி

**விழுந்தி** (அறிவியல் பெயர் : *Cadaba fruticosa*), என்பது பூக்கும் தாவர வகையில் கேபிரிசியா (Capparaceae) என்ற குடும்பத்தைச் சேர்ந்தது ஆகும். இத்தாவரம் ஓர் இட வாழ்வியாகும். இந்திய துணைக் கண்டபகுதியில் அமைந்துள்ள இந்தியா, வங்காளதேசம், பாக்கித்தான், இலங்கை, இந்தோசீனா மேலும் மியான்மர் போன்ற நாடுகளில் காணப்படுகிறது. இவை வாழிடத்தில் கூடாரமாக வளரும் தன்மை கொண்டது ஆகும். இத்தாவரம் வெகுவாக அழிக்கப்பட்டு வருகிறது. இந்திய நாட்டில் தமிழ்நாடு மாநிலத்தில் 2000 ஆண்டுகளாகச் சித்த மருத்துவத்தில் பயன்படுத்தப்பட்டு வருகிறது. இதன் இலைகள் கொண்டு வெண்மேகம் என்ற நோய்க்கு மருந்தாகப் பயன்படுத்தப்படுகிறது. 
## மேற்கோள்கள்

* Germplasm Resources Information Network (GRIN)  ''Cadaba fruticosa''. Downloaded on 29 September 2008.
* 

## மேலும் பார்க்க
*

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
கேப் மூவலந்தீவு

**கேப் மூவலந்தீவு** (*Cape Peninsula*, ) ஆப்பிரிக்கக் கண்டத்தின் மிகவும் தென்மேற்கு முனையில் அத்திலாந்திக்குப் பெருங்கடலுள் நீண்டுள்ள, பொதுவாக பாறைகளாலான மூவலந்தீவு ஆகும்.  இந்த மூவலந்தீவின் தென்முனையில்  கேப் முனையும்  நன்னம்பிக்கை முனையும் உள்ளன. வடக்குப் பகுதியில் மேசை மலை,  கேப் டவுனை நோக்கியவாறுள்ளது. இந்த மூவலந்தீவு தெற்கில் கேப் முனையிலிருந்து வடக்கில் மூய்யெ முனைவரை 52&nbsp;கி.மீ. நீளம் உள்ளது.

கடந்த 5 மில்லியன் ஆண்டுகளில் இந்த மூவலந்தீவு தீவாக இருந்தும் இல்லாமலும் இருந்து வந்துள்ளது;  பனிக்காலத்தில் உலகளாவிய  வெப்பசு சுழற்சிக் காலங்களில் கடல்மட்டம் உயரும் போதும் தாழும் போதும் தீவாகவும் மூவலந்தீவாகவும் இருந்துள்ளது. கடைசியாக சுமார் 6000 ஆண்டுகளுக்கு முன்பாக இது தீவாக இருந்தது. பின்னர் இது பெருநிலப்பகுதியுடன் கடலில் இருந்து  உருவான மணற்பாங்கான பகுதி இதனை இணைத்தது; இந்த மணற்பாங்கான பகுதி *கேப் சமவெளி* எனப்படுகின்றது.  கேப் மூவலந்தீவு, கேப் சமவெளியின் ஊர்களும் சிற்றூர்களும் தற்போது கேப் டவுன் பெருநகர நகராட்சியின் அங்கமாக உள்ளன.

நன்னம்பிக்கை முனை சிலநேரங்களில் அத்திலாந்திக்கும்  இந்தியப் பெருங்கடலும் சந்திக்கும் இடமாகக் கருதப்படுகின்றது. எனவே மூவலந்தீவின் மேற்கு கடலோரம் "அத்திலாந்திக்கு கடற்கரை" எனவும் கிழக்கு புறம் "பால்சு விரிகுடா கடற்கரை" எனவும் குறிப்பிடப்படுகின்றது.  கேப் முனையில்தான் (அல்லது நன்னம்பிக்கை முனையில்) தெற்கிலுள்ள கடல் மேற்கில் அத்திலாந்திக்காகவும் கிழக்கில் இந்தியப் பெருங்கடலாகவும் பிரிகின்றது.  இருப்பினும், பன்னாட்டு நீரப்பரப்பிற்குரிய அமைப்பு வரையறுத்துள்ள பெருங்கடல் எல்லைகளின்படி  தென் கிழக்கில் ஏறத்தாழ 200&nbsp;கி.மீ. (120&nbsp;மை) தொலைவிலுள்ள கேப் அகுல்யாசில் இவ்விரு பெருங்கடல்களும் சந்திக்கின்றன.

இதேபோல, கேப் முனை ஆப்பிரிகாவின் மேற்கு கடலோரமாக செல்லும் குளிர்ந்த பெங்குயெலா நீரோட்டமும் நிலநடுக்கோட்டிலிருந்து கிழக்கு கடலோரமாகச் செல்லும் வெப்பமான அகுல்யாசு நீரோட்டமும்  "சந்திக்கும் புள்ளி" நிலையான இடத்தில் இல்லை.  தெற்குநோக்கிச் செல்லும் அகுல்யாசு நீரோட்டம் கிழக்கு கடலோரத்திலிருந்து கிழக்கு இலண்டன் மற்றும் எலிசபெத் துறைமுகம் இடையே வெளியே திரும்பி  கண்டத் திட்டு விளிம்பையொட்டி கேப் அகுல்யாசிற்கு தெற்கே 250&nbsp;கி.மீ. (155 மைல்கள்) தொலைவிலுள்ள அகுல்யாசு கரையின் தெற்கு முனைவரை செல்கிறது. அங்கிருந்து *மேற்கு காற்று நீரோட்டம்* எனப்படும் தெற்கு அத்திலாந்திக்கு, தெற்கு இந்திய, தென்முனைப் பெருங்கடல் நீரோட்டங்களால், கிழக்குப் புறமாக உடனே திருப்பப்படுகின்றது. பெங்குயெலா நீரோட்டம், தெற்கு ஆப்பிரிக்காவின் மேற்கு கரையோரமாக அத்திலாந்திக்குப் பெருங்கடலின் ஆழ்பகுதியிலிருந்து கனிமவளம் மிக்க குளிர்ந்தநீரை மேலெழுப்புகின்றது.  கடல்மட்டத்தை எட்டியபின்னர்  வடக்குமுகமாக ஓடுவதால் கோரியோலிசு விளைவும் காற்றும் உண்டாகின்றது. எனவே பெங்குயெலா நீரோட்டம் கேப் முனையிலிருந்து கிளம்பி வடக்குமுகமாக பாய்கின்றது. எனவே பெங்குயெலா, அகுல்யாசு நீரோட்டங்கள் எங்கும் சந்திப்பதில்லை.

## மேற்சான்றுகள்

பகுப்பு:தென்னாப்பிரிக்காவின் புவியியல்
பகுப்பு:மூவலந்தீவுகள்
கோரோசனை

**கோரோசனை** (அறிவியல் பெயர் : *CALCULUS BOVIS*), என்பது பசு மாட்டின் பித்தப்பையில் இருந்து எடுக்கப்படும் பித்தம்  ஆகும். பிச்சு என்றும் வழங்கப்படும். இது சித்த மருத்துவத்தில் குழந்தைகளின் சளி தொல்லைகளை நீக்க பயன்படும் கோரோசனை மாத்திரை செய்ய பயன்படுத்தப்படுகிறது.
 

பகுப்பு:மாடுகள்
பகுப்பு:மருந்துகள்
பகுப்பு:விலங்குப் பொருட்கள்
காஞ்சிபுரம் அனந்த பத்மநாபேசர் கோயில்

**காஞ்சிபுரம் அனந்த பத்மநாபேசர் கோயில் (அனந்த பத்மநாபேசம்)** என விளங்கும் இது, காஞ்சியிலுள்ள சிவக் கோயில்களில் ஒன்றாகும். மேலும்,  இக்கோவில் குறிப்புகள், காஞ்சிப் புராணத்தில் தனிப்படலமாகச் சொல்லப்பட்டுள்ளது.

## இறைவர், வழிபட்டோர்
* இறைவர்:       அனந்த பத்மநாபேசர்.
* வழிபட்டோர்: திருமால்.

## தல வரலாறு
கயிலாயத்தில் இறைவனும் இறைவியும் ஏதேனும் ஓர் விளையாட்டை விளையாடலாம் என்றெண்ணி ஓர் விளையாட்டை விளையாடினர். அப்போது அங்கிருந்த திருமாலை அவ்விளையாட்டிற்குரிய நடுவராக நியமித்துவிட்டு விளையாட்டைத் தொடர்ந்தனர். விளையாட்டின் இறுதியில் அம்பிகையே வெற்றி பெற்றாள். ஆனால் தான் தான் வெற்றி பெற்றதாக இறைவன் கூறினார். நடுவராக இருந்த திருமாலோ இருவருடைய மாறுபாடான நிலைமையைக் கண்டு, தன் நடுநிலைமை மாறி இறைவனே வெற்றி பெற்றதாக கூறினார். அம்பிகை சினங்கொண்டு திருமாலை "பாம்பாகப் போவக்கடவாய்" என்று சபித்தார். நடுக்கமுற்று பிழையுணர்ந்து திருமால் வேண்ட, மனம் இரங்கிய அம்பிகை காஞ்சியில் சென்று சிவலிங்கம் தாபனம் செய்து வழிபாடாற்றுமாறு பணித்தாள். திருமாலும் அவ்வாறே இத்தலத்திற்கு வந்து 'அனந்த பத்மநாபன்' என்னும் திருநாமத்தில் பெருமானை பிரதிட்டை செய்து வழிபட்டுச் சாப விமோசனம் பெற்றார் என்பது இத்தல வரலாறு.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரம் நடுப்பகுதியில்   (பெரிய காஞ்சிபுரம் (சிவகாஞ்சி) லிங்கப்பையர் தெருவில் உள்ளது. மேலும்  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து  வழியாக காஞ்சி சங்கர மடம் கடந்து சற்று சென்றால் இக்கோவில் அமைக்கப்பட்டுள்ளது.

## மேற்கோள்கள்

## வெளி இணைப்புகள்
* காஞ்சி கோயில்களின் சாலைகள் வரைபடம்.
* (அனந்த பத்மநாபேசம்) அனந்த பத்மநாபேசர் திருக்கோவில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
காகிதக் கூழ்

**காகிதக் கூழ்** (Paper pulp) என்பது குப்பைக் காகிதம், இழைப் பயிர்கள் அல்லது மரம் ஆகியவற்றிலிருந்து மரநாரிழைகளைப் பிரித்து இயக்கமாகவோ அல்லது வேதியாகவோ ஒரு வகை மரநார் இழையாக்கப்பட்டப் பொருளைத் (lignocellulosic fibrous material) தயாரிப்பது ஆகும். 45% மரமறுப்பு ஆலைத் தூள், 21% மரக்கட்டைகள் மற்றும் பிசிருகள், 32% மறுசுழற்சிக் காகிதம் ஆகியவை காகிதக் கூழாக்கத்திற்கு தேவையான மரயிழை ஆதாரங்கள் ஆகும் (கனடா, 2014). காகிதக் கூழ் உலகளவில் மிகுதியாகக் கிடைக்கக்கூடிய மூலப்பொருட்களில் ஒன்றாகும்.

## மேற்கோள்கள்

பகுப்பு:மூலப்பொருள்கள்
தர்மகீர்த்தி

**தர்மகீர்த்தி** (Dharmakīrti)  (கி பி 7-ஆம் நூற்றாண்டு)  இந்திய பௌத்த அறிஞர். இந்திய தத்துவ தர்க்கவியல்  தர்சனத்தை அறிமுகப்படுத்திய பௌத்த துறவியாவார். மேலும் துவக்ககால பௌத்த அணுவாதக் கோட்பாட்டை கொள்கையை நிறுவிய கொள்கையாளர். இவரது பௌத்த அணுவாதக் கோட்பாட்டின் படி பொருட்கள் எல்லாம் கண நேரம் இருப்பதாக கருதப்படுகிறது. இவர் எழுதிய நூல் *ஹேது-பிந்து*  ஆகும்.

## தொன்ம வரலாறு
கி பி ஏழாம் நூற்றாண்டில் சுமத்திரா தீவில் பிறந்த தர்மகீர்த்தி சைலேந்திரன் என்ற பெயரில் இளவரசராக வாழ்ந்தவர்.ஸ்ரீவிஜயம் பகுதியில் அறிஞராகவும், கவிஞராகவும் விளங்கிய இவர் பின்னர் இந்தியாவின் நாலந்தா பல்கலைக்கழகத்தில் பௌத்த இயல் ஆசிரியராகப் பொறுப்பு ஏற்றுக் கொண்டார்.
பௌத்த சமய தத்துவங்களில் சிறந்து விளங்கியவரும், காஞ்சிபுரத்தில் பிறந்தவரும், பௌத்த சமய துவக்க கால தர்க்க தத்துவ அறிஞராகவும் விளங்கிய திக்நாகரின் புகழ் பெற்ற பௌத்த தத்துவங்களுக்கு மீள் விளக்க உரைகள் எழுதியவர். 
இவரை எதிர்த்து வாதிட்ட குமரிலபட்டரை நாலந்தா பல்கலைக்கழகத்திலிருந்து வெளியேற்றியவர்.

## படைப்புகள்
* The *Seven Treatises on Valid Cognition*:
**  (Analysis of Relations)
**  (Ascertainment of Valid Cognition)
**  (Commentary on Dignaga's 'Compendium of Valid Cognition')
**  (Drop of Reasoning)
**  (Drop of Reasons)
**  (Proof of Others' Continuums)
**  (Reasoning for Debate)
## இவற்றையும் காண்க
*ரத்தின கீர்த்தி

## மேற்கோள்கள்


## ஆதாரங்கள்
* *Buddhist Logic* (1932) by Fyodor Shcherbatskoy introduced the West to Buddhist logic, and more specifically to Dignaga. Although pioneering, this work is now regarded as outdated by some Buddhist scholars. — David Loy complains about viewing Buddhist philosophy "through the categories of another system – Stcherbatsky's Kant, Murti's Vedānta, Gudmundsen's Wittgenstein – which (as with earlier interpretations of nirvāṇa) reveals more about the interpreter than the interpreted." ().
*
*  extensive discussion of the Dharmakirti's Tibetan reception
* 

## வெளி இணைப்புகள்
*

பௌத்த அறிஞர்கள்
பகுப்பு:இந்திய மெய்யியலாளர்கள்
பகுப்பு:பௌத்த எழுத்தாளர்கள்
பகுப்பு:இந்தியப் பௌத்தர்கள்
பகுப்பு:இந்தியப் பௌத்த துறவிகள்
திண்ணாகர்

**திக்நாகர்** (*Dignāga*) அல்லது **திண்ணாகர்** (*Diṅnāga*) *யோகாசாரம்* எனும் பௌத்த சமயப் பிரிவை முன்மொழிந்த பௌத்த அறிஞர். திண்ணாகர் கி.பி 480 முதல் 540 வரை வாழ்ந்ததாக கருதப்படுபவர். இவரைப் பற்றிய வரலாற்றுக் குறிப்புகள் குறைவே. பௌத்த தர்க்கவியலை வடிவமைத்த முன்னோடி என்று அறியப்படும் திண்ணாகர் தமிழ்நாட்டின் காஞ்சிபுரம் நகரத்திற்கு அருகில் இருந்த சிம்மவாக்தம் எனும் கிராமத்தில் பிறந்தார் என்று சொல்லப்படுகிறது. நாகதத்தர் என்ற பௌத்த குருவிடம் சீடராக இருந்து பின்னர் வசுபந்து எனும் பௌத்த குருவிடம் பௌத்த இயலை கற்றவர். இவரது தர்க்கவியல் நூல்களுக்கு தர்மகீர்த்தி பௌத்த அறிஞர் விளக்க உரைகள் எழுதியுள்ளார்.

## எழுதிய நூல்கள்
*திண்ணாகரின் முதன்மையான தருக்க நூல் *[[பிரமாண-சமுச்சயம்]]* (*Compendium of Valid Cognition*), (Apoha).
**ஏது சக்கரம்* (*நிகழ்ச்சித் திகிரி*), இந்நூல் முறையான பௌத்த தர்க்கவியலை விளக்கும் முதல் நூல்.
**ஆலம்பன-பரிக்சா*, (*The Treatise on the Objects of Cognition*)
**அபிதர்மகோச-மர்ம-பிரதீப* – வசுபந்துவின் அபிதர்மகோச உரை
**திரிகால-பரிக்சா*, (*Treatise on the tri-temporality*)
**நியாய-முக்தா* (*Introduction to logic*).

## மேற்கோள்கள்


## வெளி இணைப்புகள்
*Dignaga's Logic of Invention, by Volker Peckhaus
*Vidhabhusana, Satis Chandra (1907). History of the Mediaeval School of Indian Logic. Calcutta University.

பகுப்பு:பௌத்த அறிஞர்கள்
பகுப்பு:தமிழர் இடையே பௌத்தம்
பகுப்பு:பௌத்த எழுத்தாளர்கள்
பகுப்பு:இந்தியப் பௌத்தர்கள்
இசுலாமில் இயேசு

இசுலாம் மதத்தில் பார்வையில் **இயேசு** ஒரு இறைவாக்கினாராவார். இயேசு, அவரது தாய் மரியா வயிற்றில் புனிதமான குழந்தையாக உருவானதை புனித நூலான குரான் விளக்குகிறது. இயேசு இயற்கையாக மரணம் அடைந்தாரென்றும், இறுதி உலக தீர்ப்பின் போது மீண்டும் உயிருடன் வருவாரென்றும் இசுலாம் பாரம்பரியம் நம்புகிறது. கிறித்த மதத்தின் மூவொரு இறைவன் கொள்கையை இசுலாம் நிராகரிக்கிறது.
## இயேசுவின் வாழ்க்கை
### பிறப்பு
குரானில் இயேசுவை பற்றிய செய்தி, அவரது பிறப்பு அவரது தாய் மரியாவிற்கு, மதகுருவும் திருமுழுக்கு யோவானின்  தந்தையுமான செக்கரியாவின் கீழ் எருசலேம் தேவாலயத்தில் தொண்டாற்றிக் கொண்டிருக்கும் போது  முன்னறிவிக்கப்பட்டதிலிருந்து தொடங்குகிறது. மரியா தன் கன்னிதன்மையில் இயேசுவை கருத்தரித்தை குரான் விளக்குகிறது. கடவுள் தேவதூதர் கபிரியேல் வாயிலாக ஈசாவின்(இயேசு) பிறப்பை முன்னறிவிப்பதை குரான் விளக்குகிறது. தேவதூதர் மரியாளிடம் "நீ ஒரு மகனை பெற்றெடுப்பாய். அவருக்கு இயேசு என பெயரிடுவீர். அவர் மிகப்பெரிய இறைவாக்கினராய் இருப்பார்." என்றார். அதற்கு மரியா, "இது எப்படி நிகழும் நான் கன்னிபெண்ணாயிற்றே!" என்றாள். அதற்கு தேவதூதர், " அல்லாஹ், நினைத்தால் முடியாத காரியம் உண்டோ. இதோ செக்கரியாவின் மனைவி தன் முதிர்ந்த வயதில் ஒரு மகனை கருத்தரித்திருக்கிறாள்." என்றார்.

## மேற்கோள்கள்
பகுப்பு:இசுலாமிய_இறைத்தூதர்கள்
நடத்தை விதிகள்

**நடத்தை விதிகள்** (Conduct Rules) என்பது மக்களாட்சியில் தேர்தல் தொடங்கும் முன் செயல்படுத்தப்படும் ஒரு சிறப்பு அரசியல் நடைமுறையாகும். இந்த நடைமுறை அல்லது விதிமுறைகள் பெரும்பாலும் தேர்தல் தேதி அறிவித்து, தேர்தல் முடியும் வரை செயல்படுத்தப்படும்.

நடத்தை விதிகள் அமலாகும் பொழுது, அரசு மற்றும் அரசு சார்ந்த நிறுவனங்களில் பணிபுரியும் ஊழியர்கள், ஆசிரியர்கள், சீருடை பணியாளர்கள் மற்றும் அரசு உதவி பெறும் கல்விக்கூட ஆசிரியர்கள் மற்றும், ஊழியர்களின் சட்ட பூர்வமான குடும்ப உறுப்பினர்களை வகைப்படுத்தல், அசையும் மற்றும் அசையா சொத்துகள் வாங்குதல் மற்றும் விற்பனை செய்தல், கூட்டுறவு சங்கங்களில் பங்கேற்றல், அரசு தொடர்பற்ற தனிப்பட்ட தொழில் அல்லது வேலை செய்தல், ஏலச் சீட்டு கட்டுதல், வரதட்சனை, கொடை, பரிசுகள் வாங்குதல், பணியில் இருக்கும் போது உயர்கல்வி பயிலல், வெளிநாடுகளுக்குச் செல்ல கடவுச் சீட்டு வாங்குதல், அலுவல் நேரங்களில் ஆர்ப்பாட்டம் (Demonstration) செய்தல், சங்க சந்தா வசூலித்தல், முதலீடுகள் செய்தல் மற்றும் கடன் வாங்குதல்; கொடுத்தல், வேலை நிறுத்தத்தில் பங்கெடுத்தல், அரசியல் கட்சியில் சேர்தல் மற்றும் தேர்தலில் பங்கெடுத்தல், சாதி சங்கங்களில் உறுப்பினராதல், இருதார திருமணம் புரிதல், பாலியல் வன்கொடுமையில் ஈடுபடல், போதைதரும் மருந்துகள்/பானங்கள் அருந்துதல், அரசியல் கட்சிகள் மற்றும் இந்திய இறையாண்மைக்கு எதிரான இயக்கங்களில் நேரடியாகவோ அல்லது மறைமுகமாகவோ பங்கெடுத்தல் போன்றவை குறித்தான செயல்பாட்டு அல்லது நடத்தை விதிமுறைகள் விரிவாக அரசு ஊழியர்கள், ஆசிரியர்கள் மற்றும் சீருடைப் பணியாளர்களுக்கு அறிவுறுத்தப்படுகிறது.

பகுப்பு:சட்ட முறைமைகள்
புள்ளிக்காட்டி

**புள்ளிக்காட்டி** (Scoreboard) என்பது விளையாட்டுப் போட்டியில் விளையாடும் அணிகளின் எண்ணிக்கை புள்ளிகளைக் குறித்து காட்சிப்படுத்தும் ஒரு பலகை அல்லது கருவியாகும். இதனால் அனைவருக்கும் விளையாட்டின் தற்போதைய நிலவரத்தை அறிந்து கொள்ள முடிகிறது. புள்ளிக்காட்டி பல இடங்களில் ஒரு எழுதுபலகையாக இருந்தாலும், எண்முறையியல் உலகில், தற்கால நவீனத் தொலைக்காட்சி, மற்றும் பிற எண்முறை மின்னணுக் கருவிகளாக மாறியுள்ளது.

## மேற்கோள்கள்
பகுப்பு:விளையாட்டு பற்றிய குறுங்கட்டுரைகள்
நாயகி (திரைப்படம்)

**நாயகி** (*Nayaki*), நடிகை திரிசாவின் பழைய மேலாளர் கிரிதர் தயாரித்து கோவர்தன் ரெட்டி இயக்கியிருக்கும் இந்தியத் திரைப்படமாகும். இப்படம் தமிழ் மற்றும் தெலுங்கில் உருவாகுகிறது. இப்படத்தில் முதல் முறையாக திரிசா ஒரு பாடலைப் பாடுகிறார்.

## மேற்கோள்கள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:திரிசா நடித்த திரைப்படங்கள்
காணொளிக்காட்சி

**காணொளிக்காட்சி** (Videoconference) அல்லது **காணொளிக் காட்சியரங்கம்** என்பது இருவழி காணொளி மற்றும் ஒலி பரிமாற்றத்தை ஏற்படுத்தும் ஒரு தொலைத்தொடர்பு தொழினுட்பமாகும். இதனைத் தோற்றக் கூட்டாக்கல் (visual collaboration) எனவும் சொல்வர். இது ஒரு பன்பொருள்.

தனியாட்களின் தொடர்பாக மட்டும் அல்லாமல் பலயிடங்களின் தொடர்பு ஏற்படுத்தப்பட்ட காட்சியரங்கமாக இருப்பதால், இது காணொளிப்பேசி அழைப்புகளில் இருந்து வேறுபட்டது.

## மேற்கோள்கள்
பகுப்பு:நிகழ்படம்
பசளி

**பசளி** (*Spinach*; *Spinacia oleracea*) என்பது உண்ணக்கூடிய பூக்கும் தாவரம் ஆகும். *அமராந்தேசியா* குடும்பத்தைச் சேர்ந்த இது,  நடு ஆசியா, தென்மேற்கு ஆசியா ஆகிய இடங்களைத் தாயகமாகக் கொண்டது.

இது ஓர் ஆண்டுத் தாவரம் (குறைவாக ஈராண்டுத் தாவரமாகவும் காணப்படும்) ஆகும். 30&nbsp;செ.மீ வரை இது வளரக்கூடியது.

## ஊட்டச்சத்து

## உசாத்துணை

## வெளி இணைப்புகள்

* Statistics about the worldwide spinach production
* 

பகுப்பு:பூக்கும் தாவரங்கள்‎
பகுப்பு:கீரைகள்
ஐக்கிய அமெரிக்காவின் முதல் சீமாட்டி

**ஐக்கிய அமெரிக்காவின் முதல் சீமாட்டி** (*First Lady of the United States*, **FLOTUS**), அமெரிக்கக் குடியரசுத் தலைவரின் மனைவிக்கு, அவரது பணிக்காலத்துடன் இணைந்து, வழமையாக வழங்கப்படும் முறைசாரா பட்டமாகும்.  வரலாற்றில், குடியரசுத் தலைவருக்கு மனைவி இல்லாவிடினோ அல்லது அவரது மனைவியால் இப்பொறுப்பேற்க இயலாவிடினோ, தனது பெண் உறவினர் அல்லது நண்பரை  வெள்ளை மாளிகை நிகழ்வுகளை ஒருங்கிணைக்கக் கேட்டுக் கொள்கிறார்.

இந்தப் பொறுப்பு அலுவல்முறையில் அமையாதது; எந்த அலுவல்முறை பொறுப்புகளும் வழங்கப்படவில்லை. இருப்பினும், வழமையாக கூட்டரசில் முதல் சீமாட்டிகள்  கூடுதலாகத் தென்படும் இடத்தில் உள்ளனர். கடந்த நூற்றாண்டுகளில் முதல் சீமாட்டியின் பங்கு தெளிவுற்று வந்துள்ளது. முதலும் முடிவுமாக முதல் சீமாட்டி வெள்ளை மாளிகையின் அழைப்பாளர் ஆவார். அரசின் அலுவல்முறையான விருந்துகளையும் விழாக்களையும் ஒருங்கிணைப்பது இவரே; மற்ற அரசுகள் வழங்கும்  விருந்துகளிலும் விழாக்களிலும் குடியரசுத் தலைவருடனோ அல்லது அவருக்கு மாற்றாகவோ வருகை புரிவதும் இவரேயாகும்.

## தற்போதுள்ள முதல் சீமாட்டிகள்
தற்போதைய முதல் சீமாட்டியாக  மிசெல் ஒபாமா உள்ளார்.  தற்போது வாழ்ந்துவரும் முன்னாள்  முதல் சீமாட்டிகளாக  நால்வர் உள்ளனர்: ஜிம்மி கார்ட்டரின் மனைவி ரோசலின் கார்ட்டர்; ஜார்ஜ் ஹெர்பெர்ட் வாக்கர் புஷ் மனைவி பார்பரா புஷ்; பில் கிளின்டன் மனைவி இலரி கிளின்டன்; மற்றும் ஜார்ஜ் வாக்கர் புஷ் மனைவி இலாரா புஷ்.

## மேற்சான்றுகள்

## வெளி இணைப்புகள்
* Alphabetical List of First Ladies of the United States – அமெரிக்கக் காங்கிரசு நூலகம் website
* Office of the First Lady  – WhiteHouse.gov
* First Lady's Gallery  – WhiteHouse.gov
* The National First Ladies' Library
* The First Ladies at the Smithsonian – an online exhibition from the National Museum of American History, Smithsonian Institution


பகுப்பு:அமெரிக்கப் பெண்கள்
நான்சி ரேகன்

**நான்சி டேவிசு ரேகன்** (*Nancy Davis Reagan*, பிறப்பு: **ஆன் பிரான்செசு ராபின்சு**; சூலை 6, 1921 &ndash; மார்ச் 6, 2016) ஐக்கிய அமெரிக்காவின் 40வது குடியரசுத் தலைவராக இருந்த ரானல்ட் ரேகனின் மனைவி ஆவார். இவர் 1981 முதல் 1989 வரை ஐக்கிய அமெரிக்காவின் முதல் சீமாட்டியாக இருந்துள்ளார்.

நான்சி நியூயார்க் நகரத்தின் மன்ஹாட்டனில் பிறந்தார். அவரது பிறப்பிற்குப் பிறகு பெற்றோர்கள் மணமுறிவுற்றனர். அவரது அன்னை நடிப்புத் தொழிலில் ஈடுபட நான்சி தனது அத்தை, மாமாவுடன் மேரிலாந்தில் வளர்ந்தார். நான்சியும் ஆலிவுட் சென்று 1940களிலும் 1950களிலும் நடிகையாக  விளங்கினார். *டோனோவன் மூளை*, *நைட் இன்டு மார்னிங்*, *ஹெல்கேட்ஸ் ஆஃப் நேவி* போன்ற படங்களில் நடித்துள்ளார்.

1952இல் அப்போது வெள்ளித்திரை நடிகர்கள் சங்கத் தலைவராக இருந்த ரானால் ரேகனை திருமணம் புரிந்தார். இவர்களுக்கு இரு குழந்தைகள் பிறந்தன: ரான் ரேகன், பேட்டி டேவிசு. ரேகன் 1967 முதல் 1975 வரை கலிபோர்னியாவின் ஆளுநராகப் பொறுப்பேற்றபோது நான்சி கலிபோர்னியாவின் முதல் சீமாட்டியாக விளங்கினார்.  வளர்ப்பு தாத்தாப்பாட்டி திட்டத்தில் இணைந்தார்.

தனது கணவர் தேர்ந்தெடுக்கப்பட்டதை அடுத்து சனவரி 1981இல் நான்சி ரேகன் ஐக்கிய அமெரிக்காவின் முதல் சீமாட்டி ஆனார். வெள்ளை மாளிகை பீங்கான் கோப்பைகளை மாற்ற முயற்சித்தற்காக நான்சி  விமரிசிக்கப்பட்டார்.  இதேபோல உயர்குடி நாகரிகப்பாணியும் கவனத்தை ஈர்த்ததுடன் விமரிசனங்களை வரவழைத்தது. தனது கணவர் குடியரசுத் தலைவராக இருந்தபோது போதை மருந்துகளுக்கு எதிராக  "ஜஸ்ட் சே நோ" இயக்கத்தை நிறுவினார்.

தனது கணவரை பாதுகாப்பதில் மிகுந்த அக்கறை காட்டினார். 1981இல் தன் கணவர் மீதான கொலை முயற்சியை அடுத்து குடியரசுத் தலைவர் நிகழ்ச்சி நிரல்களை திட்டமிட  இவர் 1988இல் சோதிடர்களை நியமித்தது பெரும் சர்ச்சைக்குள்ளானது.  ரானல்ட் ரேகன் மீது இவருக்கு மிகுந்த தாக்கம் இருந்தது. அவரது தனிப்பட்ட முடிவுகளிலும் தொடர்பாடல் முடிவுகளிலும் இவரது குறுக்கீடு இருந்தது.

1989இல் ரேகன் வெள்ளை மாளிகையை விட்டு வெளியேறினர். 1994இல் ஆல்சைமர் நோயால் பாதிக்கப்பட்ட தனது கணவரின் உடல்நலத்தைப் பேணுவதில் நான்சி முழுநேரமும் . 2004ஆம் ஆண்டில் ரானல்ட் ரேகன் மறைந்தார். ரேகன் நூலகத்தில் மிகவும் செயற்பாட்டுடன் விளங்கிய நான்சி தனது மரணம் வரை  குருத்தணு ஆய்வை ஆதரித்தும் பேசியும் வந்தார்.

### மரணம்
நான்சி  மார்ச் 6, 2016 அன்று லாசு ஏஞ்செல்சில் உள்ள பெல் ஏர் வீட்டில் மரணமடைந்தார்.குருதி விம்மு இதயத் திறனிழப்பால் உயிரிழந்தார். அவருக்கு  94 அகவைகள் முடிவுற்றிருந்தன. மார்ச் 11 அன்று அவரது கணவரின் கல்லறைக்கு அடுத்து ரானல்ட் ரேகன் குடியரசுத் தலைவருக்கான நூலகத்தில் புதைக்கப்பட உள்ளார்.

## மக்கட்வெளிப் பண்பாட்டில்
* 2013இல் வெளியான *தி பட்லர்* திரைப்படத்தில் இவரது வேடத்தில் ஜேன் போன்டா நடித்துள்ளார். ஆலன் ரிக்மேன் ரானல்ட் ரேகனாக நடித்தார். 
* மிஷன் ஆப் பர்மாவின் 2006ஆம் ஆண்டு இசைத்தொகுப்பு, *தி ஓப்லிடெரட்டி*யில் ஒரு பாட்டு இவரது பெயரைக் கொண்டுள்ளது: "நான்சி ரேகனின் தலை". 
* சன் சிட்டி கேர்ல்சு 1987இல் வெளியிட்ட  *ஹார்சு காக் பெப்னெர்* என்ற இசைத்தொகுப்பில் ஒரு பாட்டு  "நான்சி ரேகன்" எனப் பெயரிடப்பட்டுள்ளது.

## மேற்சான்றுகள்

## வெளி இணைப்புகள்

*
*White House profile 

பகுப்பு:1921 பிறப்புகள்
பகுப்பு:2016 இறப்புகள்
பகுப்பு:அமெரிக்கத் திரைப்பட நடிகர்கள்
பகுப்பு:ஐக்கிய அமெரிக்காவின் முதல் சீமாட்டிகள்
பகுப்பு:அமெரிக்கத் திரைப்பட நடிகைகள்
ஜீவநதி (சிற்றிதழ்)

**ஜீவநதி** (*Jeevanathy*) யாழ்ப்பாணத்திலிருந்து மாதாந்தம் வெளிவரும் தமிழ் இலக்கியச் சிற்றிதழ் ஆகும்.

ஜீவநதியின் வைகாசி, 2012 இதழ் ஆத்திரேலியச் சிறப்பிதழாக வெளியிடப்பட்டுள்ளது.

## முதலாவது இதழ்
ஆகத்து 5, 2007 அன்று ஜீவநதியின் முதலாவது இதழ் வெளியாகியது.
thumb|ஜீவநதி வெளியிட்ட கே. எசு. சிவகுமாரனின் பவள விழாச் சிறப்பிதழ்

## நடப்பிக்கை
ஜீவநதியின் முதன்மை ஆசிரியர் கலாமணி பரணீதரன் ஆவார். துணை ஆசிரியர் வெற்றிவேல் துசியந்தன் ஆவார். பதிப்பாசிரியர் த. கலாமணி ஆவார். ஆலோசகர்களாகத் தெணியான், கி. நடராசா ஆகியோர் உள்ளனர்.

## உள்ளடக்கம்
சிறுகதைகள், கவிதைகள், இலக்கியக் கட்டுரைகள், நேர்காணல்கள், புதுப் புனல், கலை இலக்கிய நிகழ்வுகள், திறனாய்வுக் கட்டுரைகள், பேசும் இதயங்கள் போன்றவை இச்சஞ்சிகையில் வெளிவருகின்றன.

## விருதுகள்
* கு. சின்னப்பபாரதி அறக்கட்டளை இலக்கிய விருதுகள் 2012  ( ஈழத்தில் இருந்துவரும் சிறந்த சிற்றிதழ் சஞ்சிகைக்காக இந்தியாவில் பெற்றுக்கொண்டது)
* இனிய மணா இலக்கிய விருது (2010, சிறந்த சிற்றிதழுக்காக இந்தியாவில் பெற்றுக்கொண்டது)

## ஜீவநதி வெளியீடுகள்

ஜீவநதி பிரசுரப் பணியிலும் ஈடுபட்டு வருகின்றது. ஜீவநதி வெளியீடுகளாக வெளிவந்த நூல்கள் கீழே தரப்பட்டுள்ளன.
# பாட்டுத்திறத்தாலே...
# மனதில் உறுதி வேண்டும்
# நதியில் விளையாடி...
# வெறிச்சோடும் மனங்கள்
# எண்ணிலாக்குணமுடையோர்
# மீண்டும் துளிர்ப்போம்...
# ஜீவநதி நேர்காணல்கள்
# இலக்கியமும் எதிர்காலமும்
# முன்னோர் சொன்ன கதைகள்
# மொழிபெயர்க்கப்படாத மௌனங்கள்
# கவியில் உறவாடி...
# இருபாலை சேனாதிராய முதலியார் ஆக்கிய ஆக்கங்கள் சிலவற்றின் தொகுப்பு
# ஜீவநதி அரங்கக் கட்டுரைகள்
# இந்த நிலம் எனது
# இருட்தேர்
# மான சஞ்சாரம்
# என் கடன்
#கட்டடக்கா (கூ)ட்டு முயல்கள் சிறுகதை தொகுப்பு  (வ.ந.கிரிதரன்)

## இதையும் பார்க்க
* தமிழ் இதழ்களின் பட்டியல்

## மேற்கோள்கள்

## வெளி இணைப்புகள்

பகுப்பு:ஈழத்து சஞ்சிகைகள்
கேப் முனை

**கேப் முனை** (*Cape Point*) ஆப்பிரிக்காவின் தென்மேற்குக் கோடியில் தென்னாப்பிரிக்காவின் கேப் மூவலந்தீவின் தென்கிழக்கு கோடியில் கடலுள் நீட்டிக்கொண்டிருக்கும் மலையின் முனையாகும். இது மலைப்பாங்கான அழகான பகுதியாகும்; வடக்கு-தெற்காக ஏறத்தாழ முப்பது கி.மீ தொலைவிற்கு அமைந்துள்ளது. இந்த மூவலந்தீவின் வடக்கு கோடியில்  கேப் டவுன் நகரமும்  மேசை மலையும் அமைந்துள்ளன. இந்த முனை ,  நன்னம்பிக்கை முனைக்கு கிழக்கே ஏறத்தாழ 2.3&nbsp;கிலோமீட்டர்கள் (1.4&nbsp;மைல்கள்) உள்ளது.  இந்த இரு பாறையாலான முனைகளும் நன்றாக அறியப்பட்டாலும் இவை இரண்டுமே ஆபிரிக்க பெருநிலத்தின் தெற்குக் கோடிமுனை இல்லை; ஆப்பிரிக்காவின் மிகுந்த தெற்கிலுள்ள தென்முனை  கேப் அகுல்யாசு ஆகும். இது இங்கிருந்து கிழக்கு-தென்கிழக்கில் ஏறத்தாழ   தொலைவில் உள்ளது.
## கலங்கரை விளக்கம்

புதிய கலங்கரைவிளக்கம் இரண்டு காரணங்களுக்காக குறைந்த உயரத்தில் (கடல்மட்டத்திலிருந்து 87 மீற்றர்கள்; 285.5 அடி) அமைக்கப்பட்டுள்ளது:  அமைந்துள்ள பழைய கலங்கரைவிளக்கம் கப்பல்களால்  'மிகவும் முன்பாகவே' காணக்கூடியதாக இருந்ததால், அவை முனைக்கு மிகவும் அருகில் வந்தன.  இரண்டாவதாக  பெரும்பாலும் உயர்ந்த மட்டத்தில் பனிமூட்டம் இருப்பதால்  பழைய கலங்கரைவிளக்கம் கப்பல்களுக்குத் தெரியாமல் உள்ளது.  ஏப்ரல் 18, 1911இல் போர்த்துக்கேய கப்பல்  *எஸ்எஸ் லுசிதானியா* இதே காரணத்திற்காக  கேப் முனைக்கு தெற்கே  பெல்லோசு பாறையில் மோதி உடைந்தது. எனவேதான்  கலங்கரை விளக்கை இடம் மாற்றவேண்டியத் தேவை ஏற்பட்டது.

 இல் அமைந்துள்ள புதிய கலங்கரை விளக்கு மேற்கிலிருந்து தெற்கில் பாதுகாப்பான தொலைவு வரும்வரை காணவியலாததாக உள்ளது.  கேப் முனையிலுள்ள கலங்கரை விளக்கே தென்னாப்பிரிக்க கடலோரத்தில் அமைந்துள்ள கலங்கரை விளக்கங்களில் மிகவும் ஒளிமிகுந்ததாகும்.  தொலைவிற்கு ஒவ்வொரு சிமிட்டலின்போதும் 10 கேண்டெலாக்கள் ஒளி கொண்டதாக உள்ளது.
## மேற்சான்றுகள்

பகுப்பு:தென்னாப்பிரிக்காவின் புவியியல்
சிவலிங்கம் (நக்சலைட்)

**அன்பு** என்கிற **சிவலிங்கம்** (பிறப்பு 1942) என்பவர் ஒரு நக்சலைட் ஆவார். இவர் வேலூர் மாவட்டம் ஜோலார்பேட்டைக்கு அருகில் உள்ள வக்கனாம்பட்டி என்னும் சிற்றூரைச் சேர்ந்தவர். திருப்பத்தூர் அருகே கடந்த 1980ஆம் ஆண்டு ஓடும் காரில் வெடிகுண்டு வீசி 3 போலீசார் உள்ளிட்ட 6 பேர் கொல்லப்பட்ட வழக்கில் சிவலிங்கத்துக்கு 5 ஆயுள் தண்டனை மற்றும் 10 ஆண்டு கடுங்காவல் தண்டனை விதிக்கப்பட்டது.
## வழக்கு விவரம்
1980 காலகட்டத்தில் தமிழகத்தில் நக்சலைட் இயக்கம் தீவிரமாக செயல்பட்டது. குறிப்பாக வேலூர் மாவட்டம், தென்னாற்காடு மாவட்டம், தர்மபுரி மாவட்டங்களில் நக்சலைட் ஆதிக்கம் அதிகமாக இருந்தது. அந்த காலகட்டத்தில் வேலூர் மாவட்டத்தில் செயல்பட்டுவந்த சிவலிங்கம் தலைமையிலான குழுவினர் 1978இல், மத்தூரில் அப்பாசாமி ரெட்டியார் என்பவரை கொலை செய்தது, மடவாளம் இரட்டை கொலை வழக்கு, ஏலகிரிமலை ரெட்டியார் கொலை என, சிவலிங்கம்மீது 11 கொலை, கொள்ளை, கடத்தல் வழக்குகள் பதியப்பட்டன. இதனால் நக்சசலைட்டுகளான சிவலிங்கம், பழனி, மகாலிங்கம் உள்ளிட்டோரை காவல்துறையினர் தேடிவந்தனர்.
வேலூர் மாவட்டம் திருப்பத்தூர் வட்ட காவல் ஆய்வாளர் பழனிச்சாமி தலைமையிலான காவலர்கள் 1980ஆம் ஆண்டு ஆகத்து 6ஆம் தேதி அதிகாலை ஏலகிரி மலையடிவாரத்தில் பதுங்கி இருந்த நக்சலைட் சிவலிங்கம், பெருமாள், ராஜப்பா, செல்வம், சின்னதம்பி ஆகியோரை பிடித்தனர்.

திருப்பத்தூர் நகர காவல் நிலையத்தில் இவர்களிடம் முதல் கட்ட விசாரணை முடித்துவிட்டு அனைவரையும் வேறு ஒரு தனி இடத்துக்கு காரில் அழைத்துச் சென்றபோது, வக்கணம்பட்டி என்ற இடத்தின் அருகே சென்றபோது மறைத்து வைத்திருந்த வெடிகுண்டை வெடிக்கச் செய்து ஓடும் காரில் இருந்து சிவலிங்கம் தப்பினார் என்று கூறப்படுகிறது.
இந்தில் ஆய்வாளர் பழனிச்சாமி, தலைமைக் காவலர் ஏசுதாஸ், முருகேசன், நக்சலைட்டுகள் பெருமாள், ராஜப்பா, செல்வம் ஆகியோர் உயிரிழந்தனர். படுகாயங்களுடன் நக்சலைட் சின்னதம்பி மீட்கப்பட்டார்.

## அஜந்தா நடவடிக்கை

வேலூரில் நடந்த ஆய்வாளர் பழனிச்சாமியின் இறுதி ஊர்வலத்தில் அப்போதைய முதல்வர் எம். ஜி. ஆர் கலந்துகொண்டார். தமிழ்நாட்டில் நக்சலைட்டுகளை ஒழிக்க பழனிச்சாமியின் மகள் அஜந்தா பெயரில் ‘ஆபரேஷன் அஜந்தா’ தொடங்க உத்தரவிட்டார் இந்த நடவடிக்கை வால்டர் தேவாரம் தலைமையில் நடைபெற்றது. இதில் பல நக்சலைட்டுகள் கொல்லப்பட்டனர் என்பது குறிப்படத்தக்கது.
## வழக்கும், தண்டனையும்
காவல்துறையினர் உள்ளிட்ட நக்சலைட்டுகள் கொல்லப்பட்ட வழக்கை இந்த வழக்கை சிபிசிஐடி போலீசார் விசாரித்தனர். இதற்கிடையில் தலைமறைவான நக்சலைட் சிவலிங்கம் கடந்த 2009ஆம் ஆண்டு திருவள்ளூர் அருகே கியூ பிரிவு போலீஸாரால் கைது செய்யப்பட்டார்.
இதையடுத்து இந்த வழக்கு விசாரணை வேலூர் முதலாவது கூடுதல் அமர்வு நீதிமன்றத்தில் நடந்தது இந்த வழக்கில் நக்சலைட் சிவலிங்கத்துக்கு 5 ஆயுள் தண்டனை மற்றும் வெடிகுண்டு பயன்படுத்திய குற்றத்துக்காக 10 ஆண்டு கடுங்காவல் சிறை தண்டனை விதிக்கப்பட்டது. 
இந்த தீர்ப்பு அறிவிக்கப்பட்டபின் சிவலிங்கம் செய்தியாளர்களிடம், *அஜந்தா நடவடிக்கையில்  29 பேர் கொல்லப்பட்டனர். காவல்துறையின் முதல் தகவல் அறிக்கையில் எனது பெயர் பல ஆண்டுகளுக்குப்பின் சேர்க்கப்பட்டது. திருப்பத்தூர் காவல் நிலையத்தில் கைகளைக் கட்டிய நிலையில் காரில் ஏற்றினர் அப்படி இருக்கும்போது வெடிகுண்டை எப்படி வீச முடியும் என்பதற்கு பதிலில்லை * என்று கூறினார்.

## மேற்கோள்கள்

பகுப்பு:நக்சலைட்டுகள்
பகுப்பு:வேலூர் மாவட்ட மக்கள்
சௌத்திராந்திகம்

**சௌத்திராந்திகம்** ஈனயான பௌத்த சமயத்திலிருந்து பிரிந்த இரண்டு முதன்மைப் பிரிவுகளில் ஒன்று. மற்றொன்று *வைபாடிகம்*   ஆகும். இப்பிரிவை உருவாக்கியவர் **குமாரலப்தர்** ஆவார். குமாரலப்தர் நாகார்ஜுனர் காலத்தவர். பிடக சூத்திரத்தைப் பின்பற்றியதால்  *சௌத்திராந்திகர்*   எனப்பெயர் பெற்றனர். புலால் உண்ண தலைப்பட்ட பௌத்தப் பிரிவினர் சௌத்திராந்திகர்கள் என்பதை சிவஞான சித்தியாரின் பரபக்கத்தாலும் அறியலாம். 

## தத்துவம்
இவர்கள் காட்சிப் பொருள் உண்மைவாதிகள் (Realists). பொருட்கள் யாவும் கணத் தன்மையின; எனினும் தொடர்ந்தும் விரைந்தும் சுழன்று கொண்டிருப்பதால் கணத்தன்மை (நொடிப் பொழுது-க்ஷணநேரம்) என்ற எண்ணம் எழுவதில்லை. எல்லாப் பொருள்களும் கணப்பொழுதுடைய தர்மங்களாகப் பகுக்கப்பட்டுள்ளன. கணத்தன்மை மட்டுமே உண்மை  *யத்சத்தத் க்ஷணிகம்*   என்பதே  சௌத்திராந்திகர்களின் முடிவான சித்தாந்தம் ஆகும். இதனால் சௌத்திராந்திகர்களை ஆதிசங்கரர் **க்ஷணிக விஞ்ஞானவாதிகள்** என அழைத்தார். தற்போது இப்பிரிவை பின்பற்றும் பௌத்தர்கள் எவருமில்லை.

## இதனையும் காண்க
* வைபாடிகம்
* மாத்தியமிகம்
* யோகசாரம்
* சௌத்திராந்திக யோகசாரம்

## உசாத்துணை
இந்தியத் தத்தவக் களஞ்சியம், தொகுதி - 1, மெய்யப்பன் பதிப்பகம், சிதம்பரம்

பகுப்பு: பௌத்த பிரிவுகள்
வைபாடிகம்

**வைபாடிகம் அல்லது வைபாசிகம்** பௌத்தப் பிரிவிலிருந்து பிரிந்த இரண்டு பிரிவுகளில் ஒன்று. மற்றொன்று சௌத்திராந்திகம் ஆகும். பௌத்த சமய திரிபிடகத்தின் ஒன்றான அபிதம்ம பிடகத்தை அடிப்படையாகக் கொண்டது வைபாடிகம். இப்பிடகத்தின் உரையினை மேற்கோளாகக் கொண்டமையால் இப்பிரிவுக்கு வைபாடிகம் எனப் பெயராயிற்று. இப்பிரிவை பின்பற்றும் பௌத்தர்கள் தற்போது எவருமில்லை.

## இதனையும் காண்க
* சௌத்திராந்திகம்
* மாத்தியமிகம்
* யோகசாரம்
* சௌத்திராந்திக யோகசாரம்

## உசாத்துணை
இந்தியத் தத்தவக் களஞ்சியம், தொகுதி - 1 (பக்கம் - 274) மெய்யப்பன் பதிப்பகம், சிதம்பரம் 608001

பகுப்பு: பௌத்த பிரிவுகள்
மத்தியமிகம்

**மத்தியமிகம்** மகாயானம் பௌத்தத்திலிருந்து பிரிந்த ஒன்பது பிரிவுகளில் மாத்தியமிகம் மற்றும் யோகசாரம் சிறப்பாக கருதப்படுகிறது. மத்தியமிக பௌத்தப் பிரிவை நாகார்ஜுனர் தோற்றுவித்தார்.

## கொள்கை
உலகம் ஒரு மாயத் தோற்றம். அது உள் பொருளோ  எனில் இல்லை. இல்பொருளோ எனில் இல்லை. உண்மை இன்மை இரண்டிற்கும் இடைப்பட்ட ஒருவித ஓரக்கொள்கை உடையவர்கள். எனவே இவர்களை  *மாயாவாதிகள்*   என மாணிக்கவாசகர் அழைத்தார்.

## இதனையும் காண்க
* சௌத்திராந்திகம்
* வைபாடிகம்
* யோகசாரம்
* சௌத்திராந்திக யோகசாரம்

## மேற்கோள்கள்


## உசாத்துணை
இந்தியத் தத்தவக் களஞ்சியம், தொகுதி - 1 ,   மெய்யப்பன் பதிப்பகம், சிதம்பரம் 608001

பகுப்பு:பௌத்த பிரிவுகள்
யோகசாரம்

**யோகசாரம்** மகாயான பௌத்தத்தின் ஒன்பது பிரிவில் சிறப்பாக கருதப்படும் இரண்டு உட்பிரிவுகளில் ஒன்றாகும். மற்றொன்று மாத்தியமிகம் ஆகும். யோகசாரப் பிரிவை நிறுவியவர் *[[அசங்கர்]]* மற்றும் வசுபந்து எனும் உடன் பிறந்தவர்கள் ஆவர்.யோகசார நெறியில் உள்ளத்தில் உருகிப் புத்தரின் அருளைப் பெற்று உய்ய வழி காண்பது  *யோகசாரத்தின் கொள்கை*   ஆகும். 

## கொள்கைகள்
யோகசார பௌத்தர்கள் கருத்துப் பொருள் உண்மைவாதிகள் (Idealists). உள்ளத்தின் விரிவே உலகமாகத் தோன்றுகிறது. **சர்வம் புத்திமயம் ஜெகத்** என்பது யோகசாரத்தின் கொள்கை. 

புற உலகை பொய்யெனத் தள்ளும் யோகசாரா விஞ்ஞானவாதிகள் மனோ விஞ்ஞானமாகிய கந்த விஞ்ஞானத்தையும், அது அடங்கியிருக்கும்  வியாபகப் பொருளாகிய ஆலய விஞ்ஞானத்தையுமே உள்பொருளெனக் கொண்டவர்கள். இவ்விரண்டும் முறையே சீவாத்மா பரமாத்மாவுடன் ஒப்பிடத்தக்க வகையில் அமைந்துள்ள இத்தத்துவம் உலகம் சூனியமயம் என்பதை எதிரொலித்த இத்தத்துவத்தை பின்னர் ஆதிசங்கரர்  கையாண்டதால் பிற்காலத்தவர் ஆதிசங்கரரை **பிரசன்ன பௌத்தர்**, அதாவது வாழும் புத்தர் என நகையாடினர்.

## பௌத்தத்தின் ஆறு அணிகலங்கள்
புத்தரின் உபதேசங்களை மக்கள் முன்னிலையில் விளக்கி பெருமை சேர்த்த அறுவரில் யோகசாரம் கொள்கை நிறுவிய வசுபந்துவும் ஒருவர். மற்றவர்கள் நாகார்ஜுனர், ஆரியதேவர், அசங்கர், திக்நாகர் மற்றும் தர்மகீர்த்தி ஆவர். இந்த அறுவரை பௌத்த சமயத்தில் அணிகலன்களாக குறிப்பர். 

## மேற்கோள்கள்


பகுப்பு:பௌத்த பிரிவுகள்
சௌத்திராந்திக யோகசாரம்

**சௌத்திராந்திக யோகசாரம்** பௌத்த சமயத்தின் ஈனயானத்தின் பழமையான பிரிவான சௌத்திராந்திகம் மற்றும் மகாயனத்தின் உட்பிரிவான யோகசாரம் ஆகியவற்றின் தத்துவங்களை இணைத்து புதிதாக நிறுவப்பட்ட பௌத்த சமயப் பள்ளிகளில் ஒன்றாகும். இதனை நிறுவியவர் **இரண்டாம் புத்தர்** என்று  அழைக்கப்பட்ட வசுபந்து ஆவார். 

பின்னாட்களில் வசுபந்துவின் சௌத்திராந்திக-யோகசார தத்துவத்தின் தூண்களாக விளங்கியவர்கள் தருமபாலர், திக்நாகர் மற்றும் தர்மகீர்த்தி ஆவர்.

## இதனையும் காண்க
* சௌத்திராந்திகம்
* வைபாடிகம்
* மாத்தியமிகம்
* யோகசாரம்

## மேற்கோள்கள்

## உசாத்துணை
* இந்தியத் தத்துவக் களஞ்சியம், தொகுதி 1, மெய்யப்பன் பதிப்பகம், சிதம்பரம்

பகுப்பு:பௌத்த பிரிவுகள்
மின் நிலையம்

**மின் நிலையம்** (Power station) என்பது மின் உற்பத்தி செய்யும் ஒரு அரசு அல்லது தனியார் கூடம் ஆகும்.

மின் நிலையங்கள் பலவகைப்படும். அவை

* அனல் மின் நிலையம்
* அணு மின் நிலையம்
* காற்றாடி மின் நிலையம்
* புனல் மின் நிலையம் / நீர்மின் நிலையம்
* இணைப்பு சுழல் மின் உற்பத்தி நிலையம்

## மேற்கோள்கள்
மேசை மலை

**மேசை மலை** (*Table Mountain*, கோய்கோய் மொழி: *ஹோரிக்வாகோ*, ஆபிரிக்கான மொழி: *டாபெல்பெர்கு*) தென்னாப்பிரிக்காவின் கேப் டவுன் நகரத்திற்கு அருகிலுள்ள, முதன்மையான அடையாளச் சின்னமாக உருவாகியுள்ள தட்டைப் பரப்பு  மலை ஆகும். இது  கேப் டவுன் கொடியிலும் மற்ற அரசு சின்னங்களிலும் இடம் பெற்றுள்ளது. குறிப்பிடத்தக்க சுற்றுலா ஈர்ப்புள்ள இந்த மலையில் வருகையாளர்களுக்காக தொங்கூர்திகள் அமைக்கப்பட்டுள்ளன; மலைநடை செல்வோருக்கும்  தடங்கள் அடையாளப்படுத்தப்பட்டுள்ளன. மேசை மலைத் தேசியப் பூங்காவின் அங்கமாக இந்த மலை உள்ளது. 
## ஒளிப்படப் பேழை

File:View from Signal Hill.jpg|சிக்னல் குன்றிலிருந்து காட்சி; இடப்புறத்தில் டெவில்சு பீக் 
File:P1000266 Upper cable station.jpg|இலயன்சு ஹெட் சிகரத்திலிருந்து தொங்கூர்தி நிலையம்
File:Table mountain cable car 2006-01.JPG|தொங்கூர்தி பெட்டி, பின்னணியில் ராபன் தீவு 
File:Cape Town and Robben Island seen from Table Mountain.jpg|மேசை மலை தொங்கூர்தி நிலையத்திலிருந்து கேப் டவுன், சிக்னல் குன்று, மேசை விரிகுடா, ராபன் தீவு.
File:Big-Bay-view.jpg|மேசை மலையும் கேப் டவுனும் 
File:Bridle Path Table Mountain.jpg|பிரைடில் பாத் பாதையின் காங்கிறீற்றுப் பகுதி—மேசைப் பின்புறத்திற்கு மிகவும் சாய்ந்த தடம்
File:Table mountain and the ocean cape town.JPG|கேப் டவுன் கடற்கரை, அத்திலாந்திக்குப் பெருங்கடல், மற்றும் மேசை மலை.
File:Table Mountain Cable car.jpg|தொங்கூர்தியில் மேலே செல்லும்போது தொங்கூர்தி மேல் நிலையத்தின் காட்சி.
File:Lion's Head view as seen from Table Mountain cable car.jpg|மேசை மலை தொங்கூர்தி பெட்டியிலிருந்து இலயன்சு ஹெட் சிகரம் (சிங்கத்தலை சிகரம்).
File:Time is a Gift.jpg|மேசை மலை மேலேயுள்ள பல கல்வெட்டுகளில் ஒன்றான டைம் இசு கிஃப்ட்  
File:Cape Town, Table Mountain, Table Cloth.jpg|வடக்கு நோக்கிய சரிவுகளில் மேசை விரிப்பு போர்த்தியபடி
File:Table Mountain Eastern Slopes - Natural Areas - Cape Town.png|கிழக்குச் சரிவுகளில் உள்ள பாதுகாக்கப்பட்டப் பகுதிகளையும் காடுகளையும் காட்டும் நிலப்படம்.
File:SM 20120719 4561 WLM 2014 Table Mountain, Cape Town.jpg|புளொபெர்கு கடற்கரையிலிருந்து மேசை மலையின் தோற்றம்.
File:SM 20111013 2629 WLM 2014 Table Mountain, Cape Town.jpg|அந்திமாலைப் பொழுதில் மேசை மலையின் தோற்றம்.


## மேற்சான்றுகள்

## வெளி இணைப்புகள்

* 
* Table Mountain National Park official site
*  South African Hiking Trail Guide 

பகுப்பு:தென்னாப்பிரிக்காவின் புவியியல்
நிக்கல் சல்பைடு

**நிக்கல் சல்பைடு** *(Nickel sulfide)* என்பது  NiS  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கருப்பு நீறத் திண்மமாகக் காணப்படும் இச்சேர்மத்தை நிக்கல்(II) உப்புகளுடன் ஐதரசன் சல்பைடு சேர்த்து சூடுபடுத்துவதால் உருவாக்கலாம். மில்லெரைட்டு கனிமம் உட்பட நிக்கல் சல்பைடுகளின் பல வகைகள் அறியப்படுகின்றன. இக்கனிமத்தின் மூலக்கூற்று வாய்பாடும் NiS என்றே குறிக்கப்படுகிறது. பயனுள்ள ஒரு தாதுவதாக செயல்படுவதை அடுத்து இவை கந்தக நீக்கல் வினைகளில் விளைபொருளாகவும் உருவாகின்றன. சில சமயங்களில் இவை வினையூக்கிகளாகவும் பயன்படுகின்றன. விகிதச் சமமில்லா அளவுகளிலான நிக்கல் சல்பைடு வடிவங்களும் காணப்படுகின்றன. உதாரணம்: Ni9S8 மற்றும் Ni3S2.

## கட்டமைப்பு

இச்சேர்மத்துடன் தொடர்புடைய பல சேர்மங்களைப் போல நிக்கல் சல்பைடும் நிக்கல் ஆர்சனைடு நோக்குருவை ஏற்றுள்ளது. இக்கட்டமைப்பில் நிக்கல் எண்முக வடிவமைப்பிலும் சல்பைடு மையங்கள் முக்கோணப்பட்டகத் தளவடிவமைப்பிலும் காணப்படுகின்றன

இரண்டு வகையான பல்லுருவத் தோற்றங்களை நிக்கல் சல்பைடு கொண்டிருக்கிறது. ஆல்பா வடிவம் அறுகோண அலகுக் கூட்டையும் பீட்டா வடிவம் சாய்சதுர அலகுக் கூட்டையும் பெற்றுள்ளன. பெருமளவில் கண்ணாடி தயாரிக்கும் போது சிறிய அளவிலான நிக்கல் சல்பைடு அரைகுறையாகத் தோன்றுகிறது. பலப்படுத்தப்பட்ட சன்னல் கண்ணாடிச் சட்டங்களில் ஏற்படும் விரிசல்கள்  , நிக்கல் சல்பைடின் ஆல்பா மற்றும் பீட்டா வடிவ மாற்றங்களின் போது நிகழும் குறைபாட்டாலேயே ஏற்படுகின்றன என்று நம்பப்படுகிறது

## தயாரிப்பு

கரைதிறன் அடிப்படையில் உலோகங்களை பிரித்தெடுப்பது என்ற தொடக்கக்கால பாரம்பரியமான பண்பறி பகுப்பாய்வு திட்டமுறையில்  கருப்பு நிறத்துடனான இத்திண்ம நிக்கல் சல்பைடு வீழ்படிவாக்குதலும்  ஒரு முக்கிய அங்கமாக உள்ளது. இவ்வினைக்கான சமன்பாடு இவ்வாறு எழுதப்படுகிறது:

:Ni2+ (aq) + H2S (aq)  →   NiS (s) +  2 H+ (aq)

NiCl2 மற்றும் Na2S சேர்மங்களில் இருந்து பெறப்படும் திண்மநிலை இடப்பெயர்ச்சி வினைகள் மற்றும் தனிமங்களின் உயர் வெப்பநிலை வினைகள் உட்பட பல கட்டுப்படுத்தப்பட்ட தயாரிப்பு முறைகள் தொடர்ந்து உருவாக்கப்பட்டன. 

## தோற்றம்

நிக்கல் சல்பைடுவின் மூலக்கூற்று வாய்ப்பாடையே கொண்டிருக்கும் மில்லெரைட்டு கனிமத்தின் கட்டமைப்பு, செயற்கை முறையில் விகிதச்சம அளவுகளில் தயாரிக்கப்படும் நிக்கல் சல்பைடுவின் கட்டமைப்பில் இருந்து மாறுபடுகிறது. தாழ்வெப்பநிலை நீர்வெப்ப முறைத் திட்டங்களால் இயற்கையாக கார்பனேட்டு பாறை குழிவுகளிலும் பிற நிக்கல் கனிமங்களுடன் உடன் விளைபொருளாகவும் மில்லெரைட்டு கனிமம் உருவாகிறது. 

## மேற்கோள்கள்

பகுப்பு:நிக்கல் சேர்மங்கள்
பகுப்பு:சல்பைடுகள்
பகுப்பு:நிக்கல் ஆர்சனைடு படிகக் கட்டமைப்பு
வசுபந்து

**வசுபந்து** (Vasubandhu) கி பி 4 முதல் 5-ஆம் நூற்றாண்டில் வாழ்ந்த காந்தார நாட்டு மகாயான பௌத்த துறவியும் அறிஞரும் ஆவார். இவரை **இரண்டாம் புத்தர்** என்று பௌத்தர்கள் அழைப்பர். பௌத்தர்களின் மும்மணிகளில் (திரிபிடகம்) ஒன்றான  *அபிதம்மத்தை*   அடிப்படையாகக் கொண்டு, தனது உடன் பிறந்தவரும், பௌத்த துறவியுமான ஆசங்காவுடன் இணைந்து யோகசாரம் எனும் தத்துவப்பள்ளியையும் (School of Philosophy) நிறுவியவர்.

பின்னர்  ஈனயானத்தின் பழமைப் பிரிவான சௌத்திராந்திகம் மற்றும் மகாயனத்தின் உட்பிரிவான யோகசாரம் ஆகியவற்றின் தத்துவங்களை இணைத்து புதிதாக சௌத்திராந்திக யோகசாரம் தத்துவப்பள்ளியை நிறுவியவர்.

புத்தரின் உபதேசங்களுக்கு விளக்க உரை வழங்கிய ஆறு அறிஞர்களில் (ஆறு அணிகலன்களில்) வசுபந்துவும், அவரது உடன்பிறந்தவரான ஆசங்காவும் முக்கியமானவர்கள் ஆவர். முதலாம் சந்திரகுப்தர் காலத்தில் வாழ்ந்தவர்.

வசுபந்துவின் சௌத்திராந்திக-யோகசார தத்துவப் பள்ளியின் தூண்களாக தருமபாலர், திக்நாகர் மற்றும் தர்மகீர்த்தி விளங்கினார்கள்.

கிழக்கு ஆசிய நாடுகளில் குறிப்பாக சீனா மற்றும் ஜப்பான் நாட்டு மக்களால் வசுபந்து நன்கு அறியப்பட்டவர். ஜப்பான் நாட்டின் நரா நகரத்தில் உள்ள கொபுஜி பௌத்த விகாரையில், கி பி 1208-ஆம் ஆண்டில் செய்த 186 செண்டி மீட்டர் உயரமுள்ள வசுபந்துவின் மரச் சிற்பம் உள்ளது.

## இதனையும் காண்க
* சௌத்திராந்திகம்
* யோகசாரம்
* சௌத்திராந்திக யோகசாரம்

## மேற்கோள்கள்


## வெளி இணைப்புகள்
*Vasubandhu: Entry at the Internet Encyclopedia of Philosophy
*Multilingual edition of Triṃśikāvijñapti in the Bibliotheca Polyglotta

பகுப்பு:பௌத்த அறிஞர்கள்
பகுப்பு:நான்காம் நூற்றாண்டு பிறப்புகள்
பகுப்பு:நான்காம் நூற்றாண்டு இறப்புகள்
பகுப்பு:பௌத்த எழுத்தாளர்கள்
பகுப்பு:பௌத்த துறவிகள்
பகுப்பு:இந்தியப் பௌத்தர்கள்
காஞ்சிபுரம் பணாமணீசுவரர் கோயில்

**காஞ்சிபுரம் பணாமணீசுவரர் கோயில் (பணாமணீசம்)** என அறியப்பட்ட இது, காஞ்சியிலுள்ள சிவக் கோயில்களில் ஒன்றாகும். மேலும், வாசுகி - வழிபடுவதுபோல சுவாமிக்கு அருகிலே உள்ள. இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.

## இறைவர், வழிபட்டோர்
* இறைவர்:   பணாமணீசர். 
* தீர்த்தம்: அனந்த தீர்த்தம்.
* வழிபட்டோர்: வாசுகி.

## தல வரலாறு
திருப்பாற்கடலைக் கடைந்தபொழுது வாசுகிப் பாம்பு விஷத்தைக் கக்கி உலகைத் துன்புறுத்திய தன் தோசத்தைப் போக்கிக் கொள்ள, அனந்த தீர்த்தத்தை உண்டாக்கி, அதன் கரையில் சிவலிங்கத்தை நிறுவி, தன்னிடத்துள்ள மாணிக்கத்தைச் சுவாமிக்குச் சார்த்தி வழிபட்டு தன் தோசத்தைப் போக்கிப், பேறு பெற்றது. பாம்பின் மணியாகிய மாணிக்கத்தை கொண்டு வழிபட்டமையால், இவ்விறைவர் "**பணாமணீசர்**" என்று பெயர் பெற்றாரென்பது இத்தல வரலாறாக அறியப்பட்டது.

## தல பதிகம்
* **பாடல்**: (1) (**பணாமணீச வரலாறு**)

:அத்த லத்திடைத் தன்பிழை அகலவா சுகியும் 
::பத்தி யிற்பணா மணீசனைப் பண்புற இருத்திச் 
:சுத்த நீர்நிறை அனந்ததீர்த் தத்தடந் தொட்டு 
::நித்தம் அக்கரைக் கண்இருந் தருச்சனை நிரப்பி.

* **பொழிப்புரை**: (1)

:*அத்தவத்தின்கண் தனது பிழைதீர வாசுகி என்னும் பெரும் பாம்பும் 
::*பேரன்பிற் பணாமணீசனை விதிப்படி தாபித்துத் தூயநீர் நிறைந்த அனந்த 
:*தீர்த்தத் தடம் வகுத்து நாடொறும் அக்கரையிலிருந்து அருச்சனை முற்றுறச் செய்து,

* *'பாடல்**: (2)

:பணாம ணீசனைத் தன்பண மணிகளாற் பரவி 
::நணாவ கத்தமர் நம்பனே நலிவுசெய் விடத்தை 
:உணாவெ னக்கொளும் உத்தமா எனத்துதித் துமையாள் 
::மணாளன் மேனியில் இழையெனப் பயில்வரம் பெற்றான்.

* **பொழிப்புரை*': (2) 
::*பணாமணீசப் பெருமானைத் தன்னுடைய படத்தின் இரத்தினங்களால் 
:*பூசனை செய்து திருநணா என்னும் தலத்தில் எழுந்தருளியுள்ள 
::*விரும்பியடையத்தக்கவனே! வருத்தம் செய்த விடத்தை உணவு போலக் 
:*கொண்டு பருகும் தலைவனே! எனத் துதி செய்து உமையம்மை மணவாளன் 
::*திருமேனியில் அணிகலமாகத் தங்குகின்ற வரத்தினைப் பெற்றனன்.

:*வாசுகி பாலில் விடம் பெய்த பிழையுந் தவிர்ந்து அணிகலனாக 
::*இறைவன் திருமேனியில் விளங்கவும் பேறு பெற்றனன்.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரம் தென்கிழக்கு பகுதியில் (சிறிய காஞ்சிபுரம் (விஷ்ணுகாஞ்சி) திருவள்ளுவர் தெருவருகே உள்ள ஐயங்கார்பாளையத் தெருவில் கிழக்கு பார்த்த சந்நிதியாக இச்சந்நிதி உள்ளது. மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து 3 கிலோமீட்டர் தொலைவில் இக்கோவில் அமைந்துள்ளது.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.
* (பணாமணீசம்) பணாமணீசர் திருக்கோவில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்